
	[bookmark: nev]ORTMANN ANNA
ortannakata@gmail.com
kommunikáció- és médiatudomány
BA, 5. félév
Eötvös Loránd Tudományegyetem
Bölcsészettudományi Kar
	
[bookmark: _GoBack]






Témavezető:
	Kiss Farkas Gábor
habilitált egyetemi docens, ELTE BTK




Intermediális szempontok Gulácsy Na’Conxypanban hull a hó festménye értelmezéstörténetéhez

A pályamunka célja, hogy rámutasson, Gulácsy Lajos művészetének mélyebb megértéséhez elengedhetetlen a festő irodalmi alkotásainak figyelembevétele. Dolgozatom két nagy szerkezeti egységre épül: két szöveg és kép közti fordítás kerül bemutatásra.
Az első részben bemutatom a századfordulónak azt a művészeti milliőjét, amelyhez Gulácsy is tartozott, majd egy feledésbe merült, Az egynapos hó című novelláját elemzem, s azt tárom fel, hogy az elbeszélésből miként született az Egynapos hó (később Na’Conxypanban hull a hó) illetve az Úton az egynapos hóban című festmény.
A második részben a tárgyalt kép utóéletét mutatom be. Elsőként végigkísérem a folyamatot, hogy hogyan rögzül az utókor címadása, és születik meg a Naconxypanban hull a hó című festmény, majd ennek irodalmi recepciójára térek át. Amellett érvelek, hogy a felsorakoztatott irodalmi munkák megszületése az új képcím köztudatbéli rögzülésének köszönhetők. A két fordítási folyamat közül dolgozatom az előbbire koncentrál, ugyanis az még feltáratlan terület, a dolgozatban bemutatott három mű korábban nem volt még a szakirodalomban együtt tárgyalva.
A vizsgált festmény köré egy intermediális univerzum épült ki, különböző, egymásra ható művészeti alkotások hálózata. A festmény elő- és utóéletét vizsgálva a vizualitás és irodalom folytonos dialógusával, összeszövődésével találkozhatunk. Az egynapos hó novella feledésbe merüléséért nagyban okolható az utókor címadása. Ugyanakkor ez az új cím tagadhatatlanul gazdagította nemcsak a képet, hanem irodalmunkat is, hiszen nem egy szerző ihletődött meg a lírai című kép által. Naconxypan megjelenése az új címben, és rejtélyes viszonya a képhez az, ami felülírta a mű eredeti címét, amivel az Egynapos hó nem tudott versenyezni. Így a kiindulópontként szolgáló elbeszélés, és az ahhoz készült másik festmény feledésbe merült. A vizsgált kép történetének és recepciójának ez az új tanulsága revelatív lehet a művészet- és irodalomtörténet kanonizációs folyamatainak működése szempontjából. A mű történetéből pontosan kirajzolódik, hogy a múzeumoknak, galériáknak, aukciósházaknak, folyóiratoknak, szakirodalmaknak, de ugyanúgy az irodalmi parafrázisoknak is milyen fontos és kanonizáló szerepe lehet egy művészeti alkotás vagy épp annak címe kapcsán.



